17.8.2023
MT
Il-Ġurnal Uffiċjali tal-Unjoni Ewropea
C 288/11
Il-Punt 3.6 (sic) tad-Dokument Uniku “Il-logo għandu dejjem jintwera kollu kemm hu.
L-użu tal-logo simplifikat, jiġifieri meta l-logo ta’ barra jkun nieqes, huwa permess biss u esklużivament fil-verżjoni tal-‘vinjetta’.
Madankollu, il-maqlub, jiġifieri logo li juri biss il-kliem ‘Pecorino Crotonese’, ma huwiex permess.
Fil-qosor, hemm tliet verżjonijiet awtorizzati tal-logo: orizzontali, vertikali u l-‘vinjetta’.
Il-verżjoni tal-‘vinjetta’ tal-logo trid tiġi mmarkata bin-nar, b’timbri li jaqtgħu fuq il-forom jew b’timbri ta’ linka tajba għall-użu mal-ikel fuq il-Pecorino fuq wieħed mill-uċuh tal-ġobon.
Għandu jintwera l-kodiċi ta’ identifikazzjoni alfanumeriku għall-maħleb tal-ġobon.
Dan jista’ jiġi stampat direttament fuq il-ġobon bl-użu tal-metodi msemmija hawn fuq jew jintwera fuq it-tikketta.
Il-qoxra tal-ġenb tal-ġobon tista’ tiġi mmarkata b’mod fakultattiv.
Huwa permess li l-logo fuq din il-parti tal-ġobon jiġi riprodott bl-użu tal-metodi stabbiliti.”
L-iskop tal-logo tal-“Pecorino Crotonese” huwa li jenfasizza l-karatteristiċi ta’ ġobon distintiv u ta’ kwalità għolja li huwa marbut maż-żona tal-produzzjoni.
Il-logo ġie ddisinjat mill-ġdid biex itejjeb din it-tifsira, biex b’hekk tinħoloq aktar armonija bejn il-grafika u t-test, filwaqt li fl-istess ħin jiġi permess l-użu ta’ verżjoni simplifikata tal-logo.
Il-logo jgħaqqad il-grafika u t-test fil-forma definita u li tintgħaraf tal- “vinjetta” li hija adattata għal ħafna użi, b’mod partikolari meta l-ġobniet ikunu qed jiġu mmarkati (jew bin-nar jew b’timbri li jaqtgħu fuq il-forom tal-ġobon).